#  *Výbor*

 *Národnej rady Slovenskej republiky*

 *pre hospodárske záležitosti*

 44. schôdza výboru

 Číslo: CRD - 1914/2013 - VHZ

**250**

## **U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 12. novembra 2013

 k vládnemu návrhu zákona o presadzovaní práv duševného vlastníctva colnými orgánmi (tlač **713**)

**Výbor Národnej rady Slovenskej republiky**

**pre hospodárske záležitosti**

#### s ú h l a s í

 s vládnym návrhomzákona o presadzovaní práv duševného vlastníctva colnými orgánmi (tlač **713**);

#### o d p o r ú č a

# Národnej rade Slovenskej republiky

 vládny návrhzákona o presadzovaní práv duševného vlastníctva colnými orgánmi (tlač **713**) schváliť s pozmeňujúcimi a doplňujúcimi návrhmi uvedenými v prílohe tohto uznesenia;

#### u k l a d á

 predsedovi výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

 Ján **H u d a c k ý, v.r.**

 predseda výboru

overovateľ výboru

Alojz **P ř i d a l**

Michal **B a g a č k a**

#  *Výbor*

 *Národnej rady Slovenskej republiky*

 *pre hospodárske záležitosti*

 44. schôdza výboru

 Príloha k uzneseniu č. 250

##### Z m e n y a  d o p l n k y

k vládnemu návrhuzákona o presadzovaní práv duševného vlastníctva colnými orgánmi (tlač **713**)

1. K  § 4 ods. 10 písm. c)

V § 4 ods. 10 písm. c) sa slová „držiteľ tohto rozhodnutia“ nahrádzajú slovami „držiteľ rozhodnutia“.

Ide o legislatívno-technickú úpravu. Návrhom sa sleduje dôsledné dodržiavanie terminologickej presnosti v texte zákona.

1. K § 7 ods. 12 a § 16 ods. 1

V § 7 ods. 12 v tretej a štvrtej vete a v § 16 ods. 1 sa slovo „vzorky“ nahrádza slovami „vzorky tovaru“.

Ide o legislatívno-technickú pripomienku, ktorou sa spresňuje právny termín v súlade s čl. 19 nariadenia Európskeho parlamentu a Rady (EÚ) č. 608/2013.

1. K  § 37 ods. 2 písm. b)

V § 37 ods. 2 písm. b) sa slová „zariadeniam sociálnej ochrany detí“ nahrádzajú slovami „zariadeniam sociálnoprávnej ochrany detí“.

Navrhovanou úpravou sa dáva do súladu terminológia navrhovaného znenia s terminológiou zákona č 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení zákona č. 466/2008 Z. z.